Eraisikud saavad tasuta ära anda komplektseid elektroonikaseadmeid, mida kasutataks kodumajapidamistes ( seadmed, mis töötavad elektri või patarei pealt). Kui seade on „laiali" lammutatud (näiteks puudub mootor), on tegemist olmejäätmetega ja olmejäätmete vastuvõtt on tasuline.
Kogumiskonteiner asub Kiili alevis Kurna tee 1a (end. töökoja värava lähedal), üleandmiseks tuleb aeg Kiili vallavalitsuses (tel 6790260) eelnevalt kokku leppida.
Konteinerit tühjendab MTÜ EES-Ringlus.
Koduelektroonikat võtavad vastu ka kõik kauplused nn. vahetuskaubana- kui uut lähed ostma, võtad vana seadme kaasa.